
PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr. 4c-15/588
	                       Bucureşti, 13.11.2018 

                          PLx.404/2018


Către
BIROUL PERMANENT
AL CAMEREI  DEPUTAŢILOR

Vă înaintăm alăturat, RAPORTUL asupra propunerii legislative pentru modificarea și completarea Legii nr. 80/1995 privind statutul cadrelor militare, trimisă cu adresa nr. PLx. 404 din 24 septembrie 2018 şi înregistrată cu nr. 4c-15/588 din 24.09.2018. 

În raport cu obiectul şi conţinutul său, propunerea legislativă face parte din categoria legilor organice.

Vicepreşedinte,

Bogdan RODEANU

Parlamentul României

Camera Deputaţilor
	Comisia pentru apărare, ordine

publică şi siguranţă naţională

Nr. 4c-15/588
	                       Bucureşti, 13.11.2018 

                          PLx.404/2018


RAPORT 

asupra propunerii legislative pentru modificarea și completarea Legii nr. 80/1995 privind statutul cadrelor militare

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obișnuită, cu propunerea legislativă pentru modificarea și completarea Legii nr. 80/1995 privind statutul cadrelor militare, trimisă cu adresa nr. PLx. 404 din 24 septembrie 2018 şi înregistrată cu nr. 4c-15/588 din 24.09.2018. 

Propunerea legislativă are ca obiect de reglementare modificarea Legii nr.80/1995, în sensul instituirii posibilităţii rămânerii în activitate a cadrelor militare cu stare corespunzătoare de sănătate, la cerere şi cu acordul conducerii instituţiei din care fac parte, până la vârsta de 65 de ani, precum şi modificarea limitelor de vârstă în grad până la care cadrele militare în rezervă pot fi menţinute în funcţie.

Comisia pentru drepturile omului, culte şi problemele minorităţilor naţionale, cu adresa nr. 4c-6/445 din 4 octombrie 2018 a avizat negativ această inițiativă. 


Comisia pentru muncă și protecție socială, cu adresa nr. 4c-9/730 din 9 octombrie a.c., a avizat negativ această propunere legislativă.                               

Consiliul Legislativ, conform avizului cu nr. 920/19.09.2018, a avizat favorabil această inițiativă, cu observații și propuneri de redactare și de tehnică legislativă.


 Propunerea legislativă face parte din categoria legilor organice, potrivit prevederilor art. 75 alin. (1)  și art. 118 din Constituţia României, republicată.

Potrivit prevederilor art. 75 alin. (1) și (3) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

În conformitate cu prevederile art.55 din Regulamentul Camerei Deputaţilor, republicat, la dezbaterea proiectului de Lege au participat reprezentați ai tuturor instituțiilor din sistemul de apărare, ordine publică și siguranță națională.  
La lucrările Comisiei au fost prezenţi conform listei de prezență.

În urma dezbaterilor, în şedinţele din 7 și 13 noiembrie 2018, membrii Comisiei au hotărât, cu majoritate de voturi, adoptarea propunerii legislative, cu amendamentele cuprinse în anexă.
	Vicepreședinte, 
	Secretar, 

	Bogdan RODEANU
	Dumitru LUPESCU


ANEXĂ
Amendamente admise

	Nr.

Crt.
	Text de bază
	Text inițiativă legislativă
	Text propus de comisie

(autorul amendamentelor)
	Motivarea amendamentelor

	1. 
	Legea nr. 80/1995 privind statutul cadrelor militare


	Lege pentru modificarea şi completarea Legii nr. 80/1995 privind statutul cadrelor militare


	Lege pentru modificarea art. 86 alin (3) și (4) din Legea nr. 80/1995 privind statutul cadrelor militare

(Autor: Comisia pentru apărare)
	Tehnică legislativă

	2. 
	-
	Art. I - Legea nr.80/1995 privind statutul cadrelor militare, cu modificările și completările ulterioare, publicată în Monitorul Oficial al României, Partea I, nr. 155 din 20 iulie 1995, se modifică şi va avea următorul cuprins:
	Articol unic – La articolul 86 din Legea nr.80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările și completările ulterioare, alineatele (3) și (4) se modifică şi va avea următorul cuprins:

(Autor: Comisia pentru apărare)
	Tehnică legislativă

	3. 
	Art. 86. –

………………………………
În raport cu nevoile de încadrare, cadrele militare pot fi menţinute în activitate după împlinirea vârstei standard de pensionare până la vârsta de 60 de ani, cu aprobarea anuală a conducătorului instituţiei.
Limitele de vârstă în grad până la care cadrele militare în rezervă pot fi menţinute în evidenţă sunt de 55 de ani pentru clasa I, 60 de ani pentru clasa a II-a şi 63 de ani pentru clasa a III-a.


	1. Alineatele (6) și (7) ale art.86 se modifică și vor avea următorul conținut:

Art.86 (6) - Cadrele militare, din armele și serviciile sau specialitățile militare în care se înregistrează deficite majore de personal sau cadrele militare care nu îndeplinesc condițiile de pensionare la împlinirea vârstei standard de pensionare potrivit legii, pot fi menținute în activitate după împlinirea vârstei standard de pensionare până la împlinirea vârstei de 65 ani, în funcție de nevoile instituției militare, la solicitarea sau cu acordul acestora și cu aprobarea anuala a conducătorului instituției. 

(7) Limitele de vârstă în grad până la care cadrele militare în rezervă pot fi menținute în evidență sunt de 57 de ani pentru clasa I, 62 de ani pentru clasa a II-a și 65 de ani pentru clasa a III-a"


	1. – se elimină
“(3) În raport cu nevoile de personal, cadrele militare pot fi menţinute în activitate după împlinirea vârstei standard de pensionare până la vârsta de 65 de ani, cu acordul acestora, dacă starea de sănătate le permite rezolvarea în foarte bune condiții a atribuțiilor care le revin, cu aprobarea anuală a conducătorului instituției.

(4) Limitele de vârstă în grad până la care cadrele militare în rezervă pot fi menținute în evidență sunt de 57 de ani pentru clasa I, 62 de ani pentru clasa a II-a și 65 de ani pentru clasa a III-a."

(Autor: Comisia pentru apărare)
	Tehnică legislativă


PAGE  
3

